Ինչպե՞ս ազատվել կամակատար դատավորներից։ Նորայր Նորիկյանը բերում է Վրաստանի նախկին նախագահ Մ․ Սահակաշվիլիի օրինակը, որի օրոք հեղինակեցին այնպիսի օրենք, որը մեխանիկորեն ուժը կորցրած ճանաչեց բոլոր գործող դատավորների գործողությունները։ Այսինքն՝ բոլոր դատավորներն իրենց լիազորությունները ճանաչեցին դադարեցված։ «Նոր Դատական օրենսգրքի ընդունման միջոցով նրանք նոր քննություններ անցկացրեցին, նոր դատավորներ նշանակեցին, սահմանեցին բարձր աշխատավարձ, եւ ըստ էության, մաքրեցին Շեւարդնաձեի օրոք կոռումպացված դատավորներին։ Ես կարծում եմ, որ մեր երկրում էլ գործող դատավորների մեծ մասը պետք է դադարի դատավոր լինել։ Քանի դեռ մենք չենք հասել այդ փուլին, մենք չենք կարող արդար դատական համակարգ ունենալ»,- նշեց Նորայր Նորիկյանը։